text: Tre røvere fra Ribe efterlyst
  15 august 2013 kl. 11.51
  Lørdag den 10. august 2013, blev der kl. 14:55 begået tyveri fra et pengeskab i Videokiosken på Vin Støckens Plads 2 i Ribe.
  Politiet efterlyser tre østeuropæere, der indfandt sig i kiosken på skift. Den første gerningsmand var iført en grå hættetrøje. Han afledte hele tiden ekspedientens opmærksomhed.
  Den anden gerningsmand var iført en hvid vindjakke. Han gik rundt i kiosken og talte i mobiltelefon. Han havde formentlig telefonisk kontakt til den tredje gerningsmand, som kort efter indfandt sig i kiosken.
  Den tredje gerningsmand bar en gul bøllehat. Mens ekspedientens opmærksomhed blev afledt, gik den tredje gerningsmand ud i
  baglokalet, hvorfra han stjal et kontant beløb.
  Hvis du kender gerningsmændene eller har oplysninger til sagen, bedes du ringe 1-1-4 og spørge efter Jens Nielsen, Ribe Lokalpoliti.
  